CELEX: C2004/262/29
Language: et
Date: 2004-10-23 00:00:00
Title: Kohtuasi C-332/04: Euroopa Ühenduste Komisjoni 28. juuli 2004. aasta hagi Hispaania Kuningriigi vastu

23.10.2004   
            
            
               ET
            
            
               Euroopa Liidu Teataja
            
            
               C 262/16
            
         Euroopa Ühenduste Komisjoni 28. juuli 2004. aasta hagi Hispaania Kuningriigi vastu
   (Kohtuasi C-332/04)
   (2004/C 262/29)
   Euroopa Ühenduste Komisjon esitas 28. juulil 2004 Euroopa Ühenduste Kohtusse hagi Hispaania Kuningriigi vastu. Hageja esindajad on õigustalituse liige Gregorio Valero Jordana ja mainitud talitusse lähetatud siseriiklik ekspert Florence Simonetti, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               a)
            
            
               kuulutada, et:
               
                           —
                        
                        
                           võttes mittetäielikul kujul üle nõukogu 27. juuni 1985. aasta direktiivi 85/337/EMÜ (1) teatavate riiklike ja eraprojektide keskkonnamõju hindamise kohta artikli 3 direktiiviga 97/11/EÜ (2) muudetud redaktsioonis,
                        
                     
                           —
                        
                        
                           jättes üle võtmata direktiivi 85/337/EMÜ artikli 9 lõike 1 selle muudetud redaktsioonis,
                        
                     
                           —
                        
                        
                           jättes arvesse võtmata direktiivi 97/11/EÜ artikliga 3 kehtestatud üleminekurežiimi,
                        
                     
                           —
                        
                        
                           jättes korrektselt üle võtmata direktiivi 85/337/EMÜ II lisa punkti 10 alapunkti b selle muudetud redaktsioonis, mis on selle sama direktiivi artikli 2 lõikega 1 ja artikli 4 lõikega 2 ette nähtud, ja
                        
                     
                           —
                        
                        
                           jättes Paternas (Valencia) asuva vabaajakeskuse ehitusprojekti kohta keskkonnamõjude hindamise menetluse läbi viimata ja sellest tulenevalt direktiivi 85/337/EMÜ artikli 2 lõigete 1, 3 ja 4 lõigud 2, 8 ja 9 nende muudetud redaktsioonis kohaldamata,
                        
                     rikkus Hispaania Kuningriik eelviidatud direktiividest tulenevaid kohustusi.
            
         
               b)
            
            
               jätta kohtukulud Hispaania Kuningriigi kanda.
            
         Õiguslikud alused ja peamised argumendid
   28. juuni 1986. aasta seadusandlik kuninglik dekreet nr 1302/1986 keskkonnamõjude hindamise kohta, mida on muudetud 8. mai 2001. aasta seadusega nr 6/2001, mis on see tekst, millega direktiiv 85/337/EMÜ, mida on muudetud direktiiviga 97/11/EÜ, peamiselt üle võeti. Dekreet ei kohusta keskkonnamõjude hindamisse lisama erinevate keskkonnategurite vastastikuste mõjude meedet sellal, kui direktiivi 85/337/EMÜ artikkel 3 oma muudetud redaktsioonis seda nõuab.
   Hispaania õigusaktid ei sätesta ühelt poolt kohustust teavitada üldsust haldusotsusest teostusloa andmise või andmatajätmise kohta ega teiselt poolt kohustust avalikustada otsuse sisu ja kõik sellele lisatud tingimused, olles vastuolus nõudmistega, mida sätestab direktiivi 85/337/EMÜ artikli 9 lõige 1 selle muudetud redaktsioonis.
   Direktiivi 97/11/EÜ artikli 3 lõiked 1 ja 2 sätestavad, et seda direktiivi kohaldatakse uute projektide suhtes, mille osas on teostusloa taotlus esitatud alates 14. märtsist 1999. Hispaania õigusaktid ei ole seda ühenduse õigusnormi täitnud, kuna seda ei kohaldata ei eraprojektide suhtes, mille teostusloa andmise menetlus on pooleli, ega riiklike projektide suhtes, millest on avalikkust juba teavitatud või millele on teostusluba antud enne 8. oktoobrit 2000.
   Direktiivi 85/337/EMÜ II lisa punkti 10 alapunkt b selle muudetud redaktsioonis peab mõjude hindamise esemeks olevate projektide hulgas silmas linnaarendusprojekte, sealhulgas kaubanduskeskuste ja parklate ehitamist. Hispaania õigusaktid kitsendavad seda nõuet kohaldamisega üksnes väljaspool linnapiirkonda asuvate projektide suhtes. Komisjon leiab, et selline kitsendus, mis üldisel moel välistab projektide mõõtmete ja olemuse suhtes kohaldatavate kriteeriumide ja künniste arvesse võtmise, ületab hindamispiiri, mida direktiivi 85/337/EMÜ artikli 2 lõige 1 ja artikli 4 lõige 2 nende muudetud redaktsioonis liikmesriikidele lubavad. Lisaks sellele lubavad nii riiklike ja kohalike linnaplaneerimist käsitlevate õigusaktide analüüs kui ka keskkonnamõjude hindamist puudutavad kohalikud õigusaktid tõdeda, et suuremal osal juhtudest ei teostata linnade või linnastuvate alade projektide suhtes keskkonnamõjude hindamist.
   Paternas (Valencia) asuva vabaajakeskuse mõju keskkonnale hindamata jätmine Hispaania ametiasutuste poolt põhjendusel, et see on ehitatud linnapiirkonda, tuleneb siseriikliku õiguse halvast kohandamisest direktiivi 85/337/EMÜ II lisa punkti 10 alapunktiga b.
   
      (1)  EÜT L 175, 5. juuli 1985, lk 40, hispaaniakeelne eriväljaanne, peatükk 15, köide 6, lk 9.
   
      (2)  Nõukogu 3. märtsi 1997. aasta direktiiv, millega muudetakse direktiivi 85/337/EMÜ, EÜT L 73, 14. märts 1997, lk 5.